27. 4. 88 De Europæiske Fællesskabers Tidende Nr. L 106/33 (Retsakter hvis offentliggørelse ikke er obligatorisk) RÅDET RÅDETS BESLUTNING af 19. april 1988 om bemyndigelse af Den Franske Republik til i de oversøiske franske departe- menter og i det franske moderland uanset Traktatens artikel 95 at anvende en reduceret forbrugsafgiftssats for såkaldt »traditionel« rom fremstillet i disse departementer (88/245/EØF) RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 227, stk. 2, under henvisning til forslag fra Kommissionen (, under henvisning til udtalelse fra Europa-Parlamentet (?), og ud fra følgende betragtninger : Fællesskabets institutioner skal drage omsorg for, at den økonomiske og sociale udvikling af de oversøiske franske departementer muliggøres ; Traktaten og den afledte ret gælder i de oversøiske franske departementer (OD), medmindre Fællesskabets institu- tioner træffer beslutning om særlige foranstaltninger, som er tilpasset de økonomiske og sociale vilkår i disse depar- tementer ; som følge af OD's geografiske, økonomiske og sociale situation bør Den Franske Republik bemyndiges til uanset Traktatens artikel 95 anvende en reduceret forbrugsafgiftssats for såkaldt »traditionel« rom fremstillet i disse departementer ; denne undtagelse bør begrænses med hensyn til såvel varigheden, som de mængder, der kan være omfattet af ordningen, og størrelsen af afgiftsreduktionen ; (') EFT nr. C 107 af 28. 4. 1982, s. 6. (?) EFT nr. C 96 af 11. 4. 1983, s. 109. gyldighedsperioden for denne beslutning bør begrænses i overensstemmelse med den frist, der er sat for gennemfø- relsen af den indbyrdes tilnærmelse af lovgivningerne inden for Fællesskabet og for harmoniseringen af punkt- afgifterne ; Kommissionen forbereder for tiden et handlingsprogram til fordel for OD, herunder særlige foranstaltninger for tilpasningen af Fællesskabets politikker og nye aktioner med. henblik på at fremme det økonomiske opsving i disse områder — VEDTAGET FØLGENDE BESLUTNING : Artikel 1 Den Franske Republik bemyndiges til, uanset Traktatens artikel 95, i de oversøiske franske departementer og i det franske moderland at anvende en forbrugsafgiftssats for såkaldt »traditionel« rom fremstillet i disse departementer, som er lavere end den fulde afgiftssats gældende for alkohol henhørende under KN-kode 2208 20 til 2208 90. Artikel 2 Undtagelsen i artikel 1 er begrænset til det produkt, der udelukkende er fremstillet ved destillation efter gæring af sukkerrørssirup eller sukkerrørsmelasse i dyrkningsområ- derne for sukkerrør i de oversøiske franske departementer på basis af lokale råvarer. Produktet skal have et indhold af flygtige stoffer, bortset fra ethylalkohol, på over 225 g pr. hl ved 100 % vol og skal fremstilles med et indhold på under 80 % vol ren alkohol.